cyanic-selkie/wikianc huggingface dataset:
Rihmülekanne
Rihmülekanne koosneb kahest või rohkemast rihmarattast, mis on kinnitatud võllidele, ja nendele asetatud lõputust rihmast. Rihmülekannet kasutatakse põhiliselt siis, kui võllide vahekaugus on suur ning ülekanded ei nõua rangelt konstantset ülekandearvu (välja arvatud hammasrihmülekanne). Rihmülekanded on mehaanilistest ülekannetest ühed vanimad. Tänapäeva rihmülekannete võimsus ei ületa tavaliselt 50 kW, kuid leidub ka ülekandeid võimsusega 1000 kW.
Restauratsioon
Restauratsioon tähendab (kuninga)võimu taastamist.
Võib viidata ka ajaloosündmustele:
Kaardumus
pisi|300x300px|Puidu kaardumuse erinevad liigid Puidu kaardumus on kõrvalekalle, mis tekib tasase puidu ebaühtlasel kuivamisel ja pingete vabanemisel. Kaardumus võib ilmneda ka siis, kui puitu peetakse "kuivaks" (puit võib kuluda ning vabastada niiskust lõputult), kui see imab niiskust ebaühtlaselt või eriti kui sellel lastakse liiga aeglaselt või liiga kiiresti tagasi minna tema kuiva tasakaalu olekusse. Puidu kooldumises mängib rolli mitu tegurit: puuliik, õhk, päikesevalgus, ebaühtlane viimistlus, temperatuur – isegi saagimishooaja ja kuu gravitatsioonjõuga on mõnes kultuuris arvestatud (näiteks viiuli tegemisel).
Puidu kaardumuse tüübid:
Puidu kaardumus läheb USA puidutööstusele maksma miljoneid dollareid aastas. Saetööstusest väljuvad sirged lauad võivad olla poodi jõudes kaardunud. See kerge arusaamatu protsess on võetud lõpuks suurema vaatluse alla. Kuigi puidu kaardumust on õpitud aastaid, pole liimpuidu töötlemiseks mõeldud kaardumuse kontrollimise mudelit uuendatud umbes 40 aastat.
Teadur Texas A&M ülikoolist, Dr. Zhiyong Cai, on uurinud puidu kaardumist, ja tegeles 2003. aastal arvuti tarkvaraga, mis aitaks ettevõtetel teha muutusi tootmisportsessides, et puit ei saabuks saeveskist või tehasest sihtkohta kaardunult.
Tommy Tabermann
Tommy Olavi Tabermann (3. detsember 1947 Ekenäs – 1. juuli 2010 Helsingi) oli soome luuletaja ja Soome poliitik.
Tabermann oli kakskeelne, kodus räägiti nii rootsi kui ka soome keelt, aga ta kirjutas soome keeles. Tema esimene luulekogu "Roosid Rosa Luxemburgile" ilmus 1970. aastal, sellele järgnes kümneid luulekogusid ja proosateoseid. Ta on tuntud eelkõige romantiliste ja erootiliste luuletuste autorina.
Tema populaarsemate teoste hulgas on armastusromaan "Suudlus" ("Suudelma", 1977).
Tabermann õppis Tampere ülikoolis ning töötas muu hulgas ajalehtedes ja raadiojaamades. Ta kogus aastaid populaarsust ka teleekraanil, esinedes üheksa aasta jooksul üle 300 korra ühena kaptenitest saates "Uutisvuoto" (Eestis "Teletaip").
Aastal 1995 valis Soome luuletajate liit Tommy Tabermanni aasta luuletajaks.
2007. aastal valiti Tommy Tabermann 4972 häälega sotsiaaldemokraatide nimekirjas Eduskunna liikmeks. Rahvaesindajana tekitas ta elevust, kui esitas seaduseelnõu, millega soovis sisse seada lisapuhkuse, mis oleks pühendatud armastusele.
Sügisel 2009 diagnoositi tal pahaloomuline peaaju kasvaja.
Tabermanni põrm on maetud Helsingi Hietaniemi kalmistule.
Roiskumine
Roiskumine on anaeroobne protsess, kus orgaanilised ained (tavaliselt valgud) lagunevad teatavate bakterite – roisubakterite – elutegevuse tulemusena. Protsessi käigus tekivad sageli tugeva haisuga ja mürgised ühendid.
1998. aasta jalgpalli maailmameistrivõistlused
1998. aasta jalgpalli maailmameistrivõistlused olid XVI maailmameistrivõistlused jalgpallis. Need toimusid 10. juunist 12. juulini Prantsusmaal.
Kuueteistkümnenda MM-finaalturniiril osales esimest korda 32 koondist. Nii suure arvu osalejate otstarbekuses oli algul kahtlusi. Ühepoolseid mänge oli siiski vaid mõni üksik.
33 võistluspäeva jooksul mängiti 64 mängu. Finaal toimus staadionil Stade de France.
Keskmine televaatajate arv oli 578 miljonit mängu kohta. Finaali jälgis otseülekandes kaks miljardit inimest. Ükski sündmus pole maailmas varem kogunud nii palju televaatajaid.
174 koondist osales valikmängudes, neist 32 esimest korda. 32 finalisti loositi alagruppidesse 4. detsembril 1997 Marseille's. Et alagruppe oli kaheksa, siis kaheksandikfinaali pääsesid kõigi alagruppide kaks paremat.
Turniiri võitis Prantsusmaa, alistades finaalis Brasiilia 3:0. Prantsusmaa tuli maailmameistriks esimest korda ning Prantsusmaa koondis oli pärast Argentinat (1978) teine korraldajamaa koondis, kes tuli maailmameistriks.
Meeskonnad
Finaalturniirile Prantsusmaal pääses 32 meeskonda. Iga meeskond koosnes 22 mängijast.
Kassinaerililla
Värvinimetust kasutatakse värvitooni märkimiseks sisekujunduses ja moes. Värvinimetus on arvatavasti otsetõlge inglise keelest ja esineb pigem harva, inglise-eesti sõnaraamat annab sõna mauve vasteteks kahvatulilla või lillakas. Kasutatakse ka tõlkimata võõrkeelset nimetust mauve.
Värvus seostub magususe, delikaatsuse ja haprusega.
Variatsioonid
Pantone värvitoon 17-1612 Mellow Mauve on keskmine vanaroosat meenutav punakaslilla. Pantone PQ-18-3230 Meadow Mauve on teravama tooniga lilla ja 15-3207 Mauve Mist hele pastelne punakaslilla.
Veebivärv Mauve on terav külm helelilla.
Umblu
pisi|Umblu saar [[Maa-ameti kaldaerofotol]] Umblu on 0,5 hektari suurune saar Harjumaal Kolga lahes Jõelähtme vallas Kaberneeme küla alal. Saare rannajoone pikkus on 400 meetrit. Umblu saar on eraomandis 1998. aastast, mil selle ostis Tiit Vähi firma OÜ Merilaine.
Saar asub Kaberneeme ja Pedassaare vahel, 2 km Pedassaarest läänes. Saar on kruusane, seal kasvab rohttaimestikku ja lehtpuid.
1819–1865 elasid saarel Rammu saarelt pärit asukad.
Tsüst
Tsüst ehk ümmik (botaanikas puhkerakk) on alamate loom- ja taimorganismide ning bakterite vähese veesisaldusega püsivorm, mis võimaldab neil organismirühmadel üle elada ebasoodsaid keskkonnatingimusi, funktsioneerides ühtlasi ka levimisvahendeina. Tsüstid ei ole nende organismide paljunemisrakud, nagu on eosed.
Organismide kattumist tsüstiga nimetatakse entsüsteerumiseks.
Tiit Vähi kolmas valitsus
Tiit Vähi kolmas valitsus oli Eesti Vabariigi 39. valitsus, mis töötas 6. novembrist 1995 kuni 17. märtsini 1997. Valitsuse moodustasid Koonderakond ja Maarahva Ühendus (KMÜ) ning Reformierakond. KMÜ-l oli Riigikogus 41 kohta ja Reformierakonnal 19.
21. novembril 1996 otsustas Reformierakond valitsusest lahkuda, kuid valitsus siiski tagasi ei astunud, vaid jätkas vähemusvalitsusena. 9. detsembril 1996 liitus valitsusega Arengupartei, mille olid samal aastal asutanud seitse Keskerakonnast lahku löönud Riigikogu saadikut.
Valitsust juhtis KMÜ esimees Tiit Vähi, kes oli koos Keskerakonnaga moodustanud ka eelmise, Tiit Vähi teise valitsuse. Koalitsioon koos Keskerakoonaga lagunes aga 1995. aasta oktoobris lindiskandaali tõttu ning Tiit Vähi teine valitsus oli sunnitud tagasi astuma. Oma esimest valitsust juhtis Vähi 1992. aastal, vahetult pärast Eesti taasiseseisvumist.
Peaminister Tiit Vähi otsustas 1997. aasta veebruaris tagasi astuda, kuna tuli ilmsiks, et mitmed Tallinna korterid olid erastatud väga soodsa hinnaga ajal, millal Vähi oli Tallinna linnavolikogu esimees. Puhkenud korteriskandaali tõttu proovis opositsioon Riigikogus Vähile umbusaldust avaldada, kuid see kukkus napilt läbi. Peaministri tagasiastumine tähendas ka kogu ülejäänud valitsuse tagasiastumist. Uue valitsuse moodustas Koonderakonna aseesimees Mart Siimann ning see astus ametisse 17. märtsil 1997.
Valitsuse moodustamine
Kohe pärast Tiit Vähi teise valitsuse tagasiastumist teatas KMÜ, et näeb oma uue koalitsioonipartnerina Reformierakonda või Parempoolseid. Reformierakonnaga oli KMÜ koalitsioonikõnelusi pidanud eelmise valitsuse moodustamisel 1995. aasta kevadel. Siis oli Reformierakonna esimees Siim Kallas proovinud ülejäänud Riigikogu erakondade toel ise peaministriks saada. Seetõttu KMÜ lõpetas Reformierakonnaga kõnelused ja moodustas valitsuse hoopis Keskerakonnaga.
1996. aasta kohalikud valimised
Valitsuses vastandusid üksteisele tugevalt Reformierakond ja Maarahva Ühendus. Riigikogus blokeeriti üksteise esitatud seaduseelnõusid ning Reformierakonna saadikud kritiseerisid teravalt maaerakondade poliitikat. Valitsuse kooshoidmiseks toetas peaminister Tiit Vähi kordi üht koalitsioonipartnerit, kord teist koalitsioonipartnerit.
Lähenema hakkasid 1996. aasta kohalikud valimised. Lindiskandaal oli vähendanud Koonderakonna toetust ning kukkunud oli ka Tiit Vähi populaarsus. Pinged koalitsioonis, kus KMÜ ja Reformierakond olid sisuliselt rivaalid, kasvasid. Vahepeal oli ka Edgar Savisaar poliitikasse naasnud ja taas Keskerakonna esimeheks valitud, mis tähendas, et Koonderakonna võimalused kohalikel valimistel edukas olla vähenesid veelgi. Erakonda räsis ka Tallinna linnapea ning Kooderakonna aseesimehe Jaak Tamme korteriafäär. Hirmust, et Reformierakond võib kohalikud valimised võita, süüdistas Tiit Vähi ajakirjanduse vahendusel reformierakondlastest ministreid. Kahtluse alla seati välisminister Siim Kallase ja seega Eesti välispoliitiline liin tervikuna.
Kuigi Reformierakond võitis kohalikud valimised mitmes Eesti linnas, siis Tallinnas ja Tartus selget ülekaalu ei saadud. Kuna Reformierakond oli Tallinnas välistanud liidu Koonderakonnaga ning Isamaaliidu ja Mõõdukate häältest jäi väheseks, siis osutus koalitsiooni moodustamine väga keeruliseks. Kaalukeeleks osutus Keskerakond, kelle toetusel sai Tallinna linnavolikogu esimeheks Mart Laar Isamaaliidust ja linnapeaks Priit Vilba Reformierakonnast.
Reformierakonna lahkumine valitsusest
14. novembril 1996 üllatasid Tiit Vähi ja Edgar Savisaar avalikkust koostöölepinguga, mis nägi ette Koonderakonna ja Keskerakonna ulatuslikku koostööd. See koostöö ulatus Tallinnast Toompeale ja välispoliitikasse. Uus võimuliit kukutas Tallinnas vaid kaks nädalat ametis olnud Vilba ja Laari. Tallinna linnapeaks sai koonderakondlane Robert Lepikson ja volikogu esimeheks Savisaar.
KMÜ tegi Reformierakonna lahkumise järel koalitsiooniettepaneku Keskerakonnale ja Arenguparteile. Mõlema erakonnaga oli Koonderakond juba varem sõlminud koostööleppe. Keskerakonnast lahku löönud Arengupartei välistas aga koalitsiooni Keskerakonnaga. Kuna KMÜ ja Keskerakonna liidul oleks olnud Riigikogus vaid 50 kohta, siis otsustas Vähi jätkata vähemusvalitsusena vaid KMÜ baasil. Maaerakondade survel nõustus Koonderakond valitsusleppest välja võtma kaitsetollide kehtestamise keelu. Valitsuse toetuspinna suurendamiseks kaasas Vähi valitsusse ka mitmeid sõltumatuid eksperte. Vähi suureks võiduks loetakse, et ta sai Toomas Hendrik Ilvese välisministriks, sest see lubas Vähi valitsusest endiselt rääkida kui edumeelsest. Uued ministrid astusid ametisse 2. detsembril 1996. 9. detsembril liitus valitsusega ka Arengupartei esimees Andra Veidemann.
Korteriskandaal
1997. aasta jaanuaris selgus, et Tallinnas on kahtlaselt erastatud 181 korterit ärimeestele ja linnaametnikele. Skeem oli lihtne: esmalt üüriti korter seda erastada soovinud isikule ametikorteriks, seejärel arvati korter ametikorterite nimekirjast välja ning viimaks erastas üürnik korteri EVP-de eest. Erastamine toimus ajal, kui linnapea oli koonderakondlane Jaak Tamm ja volikogu esimees oli Tiit Vähi. Teiste seas erastas sellise skeemiga endale korteri ka Tiit Vähi tütar.
Puhkenud korteriskandaali tõttu esitas opositsioon peaminister Tiit Vähile umbusaldusavalduse. 10. veebruaril 1997 toimunud umbusaldushääletusel vajalikku 51 poolthäält kokku ei tulnud, kuid häälte vahekord 45:46 sundis Vähit umbusaldamiskatsele järgnenud päeval teatama võimalusest, et astub ise tagasi, mida ta ka 26. veebruaril tegi. Riigikogus 41 häält kontrolliv KMÜ pakkus uueks peaministrikandidaadiks Koonderakonna aseesimehe Mart Siimanni, kelle valitsus astus ametisse 17. märtsil 1997.
The Human League
pisi|The Human League. Vasakult [[Susan Ann Sulley, Philip Oakey, Joanne Catherall]] The Human League on 1977. aastal asutatud synth-pop 'i ansambel Inglismaalt Sheffieldist. Ansambel saavutas suurt edu 1980. aastatel. Laulja ja helilooja Philip Oakey on ainuke liige, kes on bändis olnud alates selle asutamisest. Ansambli nimi on võetud arvutimängust "Starforce: Alpha Centauri".
Ansambli 1981. aasta singel "Don't You Want Me" käivitas USAs 1982. aasta juulis Billboard Hot 100-s esikohale jõudes nn teise Briti invasiooni.
Eesti telekanalite loend
''Siin on loetletud kunagi tegutsenud ja praegu tegutsevaid Eesti telekanaleid.
Karel Bořivoj Presl
thumb Karel Bořivoj Presl (17. veebruar 1794 Praha – 2. oktoober 1852 Praha) oli Böömimaa arst ja botaanik.
Ta oli Karli ülikooli professor.
Aastal 1817 tegi Karel Presl ekspeditsiooni Sitsiiliasse. Aastal 1820 ilmus tema teos "Flora bohemica".
Ka tema vanem vend Jan Svatopluk Presl oli botaanik. Vendade auks on nimetatud mündi perekond (Preslia) ja Tšehhi Botaanikaseltsi ajakiri Preslia.
Karel Presli kirjeldatud taksonite juurde märgitakse autorilühendina C.Presl. Varem kasutati lühendit K. B. Presl.
Fort Kent
250px|pisi|Fort Kent Fort Kent on väikelinn Ameerika Ühendriikides Maine'i osariigis Aroostooki maakonnas. Uus-Inglismaa üks põhjapoolsemaid linnasid asub Kanada piiri ja Saint Johni jõe ääres.
2010. aasta rahvaloenduse andmetel elas seal 4097 inimest. Mitteametlikel andmetel räägib 62% elanikest prantsuse keelt.
Linnast lähtub riigi üks põhilisemaid ja pikimaid kiirteid Route 1, mis kulgeb lõunas Key Westini. Maantee alguspunkti tähistab monument America's First Mile.
Metsasarv
Metsasarv (itaalia corno) on vaskpuhkpill. Metsasarve otsene eelkäija oli jahisarv, mille särav kõla sarnanes trompeti omaga. Ajapikku muutus sarve huuliku ja kõlalehtri ehitus ning pilli tämber omandas pehmema värvingu.
Tänapäeval kasutatav metsasarv näeb välja toredasti rõngasse ja sõlme keeratud pika toruna. Metsasarve hoitakse mängimisel käes üpris eriliselt: sõrmistel mängitakse vasaku käega, parem käsi asub vähem või rohkem kõlalehtri sees. Parema käega toetatakse pilli, mahendatakse tooni ja täpsustatakse häälestust. Metsasarve eelkäijateks on loomade sarvedest ja puust valmistatud jahisarved. Edaspidi hakati neid valmistama metallist ja toru painutati täisringiks.
Metsasarve toru pikkus on umbes 4 meetrit ja kõlalehtri läbimõõt 30 sentimeetrit. Õhusamba pikkuse muutmiseks on metsasarvel kolm või neli ventiili. Metsasarvel on koonushuulik.
Elo Lindsalu
Elo Lindsalu (sündinud 18. aprillil 1968 Tallinnas) on eesti kirjandusteadlane ja õppejõud.
Metsasarv
Metsasarve ulatus on umbes 4 oktavit. Et tegemist on F-pilliga, siis kõlab see kvint madalamalt kui noodis kirjas. Noodid kirjutatakse üles peamiselt viiulivõtmes, madalamad ka bassivõtmes. Metsasarv on transponeeriv pill, see tähendab, et tema noodid ei kõla sellel kõrgusel, nagu need kirjas on. Tänapäevases orkestris kasutatakse peamiselt F- ja B-pille, neist esimene kõlab kvindi ja teine suure sekundi võrra madalamalt kui noodikirjas. Tänapäeval valmistatakse valdavalt nn topeltsarvi, milles on ühendatud mõlema varem kasutusel olnud metsasarve võimalused. Sellega on kadunud vajadus kasutada kahte instrumenti.
Eestikeelne nimetus
Sõna "metsasarv" tõi tõlkelaenuna (saksa Waldhorn) eesti keelde heliloojast keeleteadlane Karl August Hermann, kes on tublisti üle saja tänapäevani vastu pidanud sõna autor. Sõna "metsasarv" võttis Hermann kasutusele 1887. aastal, kuid aastate jooksul tutvustas ta oma muusikaalastes kirjutistes veel selliseidki uudissõnu nagu "helilooja", "heliredel", "üksiklaul", "kirikulaul", "keelpill", "löökpill", "avamäng", "tiibklaver" jm.
Elo Lindsalu
Hariduskäik
2008. aastal kaitses ta doktoritöö teemal "Naisekuju modelleerimine XX sajandi alguskümnendite eesti kirjanduses".
Elo Lindsalu uurimisvaldkonnad on ühiskonnateadused ja kultuur, filoloogia ja (kirjandusteadus); soouuringud (20. sajandi alguse eesti kirjandus soouurimuslikust aspektist, esimesed eesti naiskirjanikud, tänapäeva naiskirjandus), eesti uudiskirjandus. Talle on omane komparativistlik ja intertekstuaalne lähenemine.
Tema kirjanduskriitikat (üle 40 arvustuse) ja esseistikat on ilmunud eesti ajakirjanduses alates 1996. aastast.
Cyclos
pisi|Cyclöose ekraanipilt ja logo sellel Cyclos on avatud lähtekoodiga internetikeskkonnas rakendatav pangandustarkvara, mis sobib mikrokrediidiasutustele, kohalikele ja piirkondlikele pankadele (eriti arengumaades) ja alternatiivse raha rakendustele, nagu LETS, bartervõrgud ja ajapangad.
Cyclose prgramm toetab järgmisi rakendusi:
Cyclos töötab nii kaabelvõrgus kui ka mobiiltelefonide (WAP/SMS) ja POS-seadmete (müügipunkt) kaudu, võimaldades seega nii kaardi- kui ka mobiilimakseid.
The Lightning Raider
pisi "The Lightning Raider" on USA, mis esilinastus 15. jaanuaril 1919.
Lavastaja George B. Seitz, stsenaristid John B. Clymer ja Charles W. Goddard. Žanr: Action.
Osades on Pearl White, Warner Oland, Henry G. Sell, Ruby Hoffman, William P. Burt, Frank Redman, Nellie Burt, Sam Kim, Henrietta Simpson, Boris Karloff, Billy Sullivan, Anita Brown.
Rootsi linnade loend
Rootsi linnade loend loetleb Rootsi linnad.
Linnad on paigutatud tähestiku järjekorda rootsikeelsete nimede järgi. Sulgudes on toodud linnaõiguste saamise aasta. Linnaõigused kaotati kommunaalreformiga 1971. aastal.
Andres Tarandi valitsus
Andres Tarandi valitsus oli Eesti Vabariigi 37. valitsus, mis töötas 8. novembrist 1994 kuni 17. aprillini 1995. Valitsuses osalesid Mõõdukad, Isamaa, ERSP, VKRE ja ELDP.
Valitsuse moodustas eelmise, Mart Laari esimese valitsuse keskkonnaminister Andres Tarand Eesti Maa-Keskerakonnast. Ajakirjanduses on Andres Tarandi valitsust nimetatud jõulurahuvalitsuseks, sest selle põhieesmärk oli püsida pool aastat kuni järgmiste Riigikogu valimisteni ning see ei viinud läbi suuri muudatusi.
Valitsuse moodustamine
26. septembril 1994 avaldas Riigikogu Mart Laarile seoses rublatehinguga umbusaldust. Vastavalt varasemale kokkuleppele Isamaa juhtidega esitas president Lennart Meri Eesti Panga presidendi Siim Kallase peaministrikandidaadiks, kuid Riigikogu Kallasele volitusi valitsuse moodustamiseks ei andnud. Seejärel hakati Riigikogus otsima kompromisskandidaati. Kuna üle poole Riigikogu liikmetest olid valmis peaministrina toetama senist keskkonnaministrit Andres Tarandit, siis esitaski president Meri 20. oktoobril Tarandi peaministrikandidaadiks.
Valitsuse moodustamiseks asus Tarand pidama läbirääkimisi kõigi Riigikogu fraktsioonidega. 27. oktoobril 1994 andiski Riigikogu Tarandile volitused valitsuse moodustamiseks. Andres Tarandi valitsuses otsustasid osaleda samad samad poliitilised jõud, mis olid moodustanud ka Mart Laari valitsuse. Mõõdukate, Isamaa ja ERSP esimehed leppisid kokku 9 punktilises tegevuskavas, mille järgi jätkas valitsus suures osas eelmise valitsuse poliitikat. Muuhulgas lubati kiiresti edasi minna omandireformiga, teha olulisi muudatusi Põllumajandusministeeriumi juhtimises ja tööstiilis ning toetada Setu maakonna loomist Värska, Mikitamäe ja Meremäe valdade baasil.
Valitsus astus ametisse 8. novembril 1994. Võrreldes Mart Laari valitsuse viimase koosseisuga vahetati välja kolm ministrit. Samal ametikohal jätkas üheksa ministrit.
Ruth Lias
Ruth Lias (26. juuli 1926 Tartu – 6. mai 2023) oli eesti füüsik ja tõlkija.
Ta lõpetas aastal 1951 Tartu Riikliku Ülikooli füüsikuna. Aastal 1954 kaitses füüsika-matemaatika kandidaadi väitekirja. Oli aastatel 1954–1981 Tartu Ülikooli õppejõud (oli aastast 1975 dotsent). Ta on teinud uurimusi gravitatsiooni kvantteooria ja väljamudelite alalt. Ta on koostanud õpikuid füüsikutele.
Ilukirjanduse tõlkimisega hakkas ta tegelema pärast pensionile jäämist ning ta on kõigi aegade kõige viljakam hispaania-eesti tõlkija. Peamiselt tõlkis ta hispaania keelest eesti keelde, kuid on vahendanud ka eesti kirjandust hispaania keelde, näiteks Tõnu Õnnepalu romaani "Piiririik".
Alkoholiekspertiis
Alkoholiekspertiis on ekspertiis, mille põhieesmärk on välja selgitada alkoholi sisaldava vedeliku koostis. Peale vedelike võivad alkoholiekspertiisi uurimisobjektid olla ka alkoholi valmistamiseks kasutatud seadmed ja nende osad, näiteks puskariaparaat, või vastav vaatlusprotokoll koos fototabelitega. Alkoholi all mõistetakse ekspertiisi puhul eelkõige etanooli ehk etüülalkoholi, mis on alkohoolsete jookide hädavajalik koostisosa. Laiemas mõttes hõlmab alkoholi mõiste ka metanooli ning teisi alkohole (propanooli, butanooli jne).
Ajalugu
pisi|Tööstuslik alkoholi tootmine Alkohoolsete jookide valmistamise kunsti on inimesed juba tuhandeid aastaid osanud. Arvukad ülestähendused Mesopotaamiast, Hiinast ja Egiptusest kinnitavad, et kääritamise teel valmistati alkoholi sisaldavaid jooke juba vähemalt 6000 aastat tagasi. Vanemateks alkohoolseteks jookideks on vein ja õlu. Eestis, samuti teistes Põhja-Euroopa maades, on tänu põhjamaisele kliimale valmistatud ja joodud eelkõige viina ja õlut. Varasematel aegadel on siin tehtud ka meest kääritatud mõdu. Vein ja peenemad joogid olid küll tuntud, kuid kõrge hinna tõttu kättesaadavad vaid rikkamale rahvale. Kesk- ja Lõuna-Euroopa on klimaatiliselt sobivad viinamarjakasvatuseks, seetõttu on seal ajalooliselt välja arenenud veinikultuur. Saksamaa ja Tšehhi on samuti vana õllekultuuriga maa ning Iirimaa ja Šotimaa on kuulsad viski valmistamise poolest.
Alkohoolsetes jookides sisalduv etanool tekib käärimise teel. Alkohoolsed joogid võib jagada kolme suurde rühma:
Uurimismeetodid
Alkohoolsete jookide kvaliteeti määratakse üldjuhul toidulaborites. Neis on kasutusel standardsed metoodikad, mis on avaldatud õigusaktides, näiteks Euroopa Liidu regulatsioonides. Määratakse kindlaks parameetrid, mis iseloomustavad alkohoolsete jookide kvaliteeti. Seevastu kohtuekspertiisilaborites on uurimise esmaeesmärk kindlaks teha, kas on tegemist illegaalse alkoholiga. Kuna valdava osa illegaalsest alkoholist moodustavad salaviin, salapiiritus ja puskar, siis on kohtuekspertiisilaborites kasutatavad uurimismetoodikad kohandatud eelkõige nende eristamiseks legaalsetest alkohoolsetest jookidest. Seetõttu määratakse vaid neid parameetreid (etanooli protsentuaalne sisaldus, metanooli ja puskariõlide sisaldumine, kaltsiumi sisaldus, sademe esinemine jne), mille alusel seda otsustada. Alkoholiekspertiisi eesmärk on kindlaks teha, kas ja kui palju ekspertiisiks esitatud vedelik sisaldab alkoholi.
Etanooli kontsentratsiooni alkohoolses joogis väljendatakse mahuprotsentides ehk kraadides. Samuti määratakse alkoholiekspertiisi käigus kindlaks, kas ja kui palju ekspertiisiks esitatud vedelik sisaldab lisandeid (näiteks puskariõlisid, metanooli). Vedelikus sisalduvate mineraalsete komponentide (põhiliselt kaltsiumi) määramine annab olulist informatsiooni uuritava vedeliku valmistamisel kasutatud vee kvaliteedi kohta ja seetõttu saab kindlaks teha, kas uuritav alkohoolne jook (enamasti viin) on valmistatud tööstuslikult või kodustes tingimustes.
Viinavabrikutes kasutatakse viina valmistamisel piirituse lahjendamiseks pehmendatud vett, mis ei sisalda kaltsiumit. Seevastu salaviin on enamasti valmistatud, kasutades pehmendamata vett, milles sisaldub vee karedusest sõltuvalt võrdlemisi palju kaltsiumit.
Alkoholiekspertiisi tegemisel kasutatavad uurimismeetodid võib jagada kvalitatiivseteks ja kvantitatiivseteks meetoditeks. Kvalitatiivsetest meetoditest on Eesti Kohtuekspertiisi Instituudis kasutusel gaasikromatograafia. Kvantitatiivsetest meetoditest leiavad kasutust eelkõige gaasikromatograafia, leekfotomeetria ja vedeliku tiheduse määramine. Gaasikromatograafia võib alkoholiekspertiisil olla kasutusel nii kvalitatiivse kui ka kvantitatiivse meetodina.
Gaasikromatograafia
pisi|Gaasikromatograafia labor Kõige tähtsam alkoholiekspertiisi uurimismeetod ongi gaasikromatograafia. See võimaldab üksteisest lahutada ja kindlaks teha uuritavas vedelikus sisalduvad lenduva ained, sealhulgas etanool, metanool ja kõrgemad alkoholid ehk puskariõlid.
Tiheduse määramine
Klassikaline meetod vedelike alkoholisisalduse määramiseks on tiheduse mõõtmine. Kuna vedeliku tihedus sõltub peale alkoholisisalduse ka sellest, kas vedelik sisaldab muid lahustunud aineid (näiteks suhkrud, orgaanilised happed jne), siis on tiheduse järgi vedeliku alkoholisisaldust võimalik määrata vaid siis, kui tegemist on destilleeritud vedelikega (näiteks piiritus, viin, puskar). Vedeliku tiheduse määramiseks mõeldud vahendit nimetatakse areomeetriks ja see kujutab endast ujukit, mille sukeldumise sügavuse järgi vedeliku tihedus kindlaks tehakse. Kuna tihedus sõltub temperatuurist, siis õige tulemuse saamiseks tehakse mõõtmine kindlal temperatuuril või kasutatakse temperatuuri paranduskoefitsienti (tabeleid). Areomeetreid, mis on kalibreeritud etanooli sisalduse järgi, nimetataks spirtomeetriteks.
Leekfotomeeria
Leekfotomeetriat kasutatakse alkoholiekspertiisi tegemisel juhul, kui on vaja kindlaks teha, missuguse kvaliteediga vett on piirituse lahjendamisel kasutatud. Seega saab leekfotomeetria abil eristada salaviina viinavabrikus valmistatud viinast. Leekfotomeetria põhineb leelis- ja leelismuldmetallide (näiteks naatrium, kaalium, kaltsium) vees lahustuvate soolade omadusel värvida gaasipõleti leeki, kusjuures erinevate metallide soolade kuumutamisel eralduv kiirgus on erineva lainepikkusega. Määramisel pihustatakse uuritavaid vedelikke gaasileeki ja mõõdetakse tekkivat kiirgust fotomeetriga.
Alkoholiekspertiisi määramine
Ekspertiisiks esitatavad anumad vedelikega peavad olema korralikult suletud, et vältida vedelike väljavoolamist, samuti kergesti aurustuvate ühendite lendumist. Vedelikega anumad peaksid olema ka nõuetekohaselt pakitud, et vältida nende purunemist ning vedeliku laialivalgumist. Kui ekspertiisiks esitatakse originaalsetes pakendites olevaid alkohoolseid jooke, siis on soovitatav pakendeid enne ekspertiisi saatmist mitte avada. Kuna meski puhul on tegemist vedelikuga, mille käärimisprotsess, mille käigus eraldub süsihappegaasi, võib veel kesta, siis meskiproov tuleb pakendada plastpudelisse ja täita anum ainult poolenisti.
Kui ekspertiisiks esitatakse korraga mitu objekti, siis on soovitatav, et pakendid ja/või ekspertiisi objektid nummerdatakse. Numeratsioon peaks olema lihtne ja loogiline (näiteks pakendid nr 1, 2, 3 jne). Kui uuritavate objektide arv on väga suur ja need on väliste tunnuste põhjal sarnased (sarnane pakend, vedeliku värvus ja lõhn), siis ei pea neid kõiki ekspertiisi saatma. Tehakse nn proovivõtmine. Statistilise proovivõtmise meetodit kasutades on võetud proovide analüüsi tulemused laiendatavad kõigile objektidele.
Ekspertiisiks esitatav puskariaparaat peab olema vedelikust tühjendatud, seadmes olev vedelik või sellest võetud proov tuleb pakendada eraldi. Puskariaparaati kirjeldavas vaatlusprotokollis peaks sisalduma järgmised andmed:
Fototabeli jaoks pildistatakse kuumutusanumat pealt, kõrvalt ja seest, samuti pildistatakse vesijahutit ning ühendusi.
Alkoholiekspertiisiga ei ole võimalik kindlaks määrata, kas piirituses või sellest valmistatud viinas sisalduv etanool on valmistatud sünteetilisel teel või põllumajandusliku päritoluga toorainet kääritades. Samuti ei ole võimalik kindlaks teha, milliste toiduainete kääritamisel on saadud meski või sellest valmistatud puskar.
Ühekroonine münt (1934)
Viikingilaeva kujutisega 1-kroonine münt oli Eesti Vabariigis käibel 1. augustist 1934 kuni 25. märtsini 1941.
Müntide täpne kogus ei ole teada, kuna osa arhiive hävis sõjas, kuid mõningatel andmetel vermiti neid 3 406 066 tükki. Vabariigi Valitsuse otsusega 2. märtsist 1934 nr. V oli ette nähtud neid müntida ja lasta liikvele kuni 3 300 000. 1935/36. eelarveaastal vermiti 1 586 000 ühekroonist münti.
Selle mündi valmistamiseks muutis Riigikogu Rahaseadust – nimelt oli 1928. aasta rahareformiga määratud, et 1- ja 2-kroonised mündid tuleb valmistada hõbedast, kuid varasemate hõbemüntide valmistamine oli osutunud niivõrd kulukaks, et sellest nõudest otsustati loobuda. Vastav seadusemuudatus võeti vastu 24. märtsil 1934. Kollasest alumiiniumpronksi sulamist olid vermitud samaaegsed Taani kroonid ja Soome 5- ja 10-margased, seda peeti eriti võltsimiskindlaks.
Kujundus
Münt on kollast värvi ning kaalub 6 grammi (lubatud viga ± 1%), läbimõõt on 2,525 sentimeetrit (± 0,5%) ning selle serv on sile.
Avers
Mündi esiküljel on Eesti Vabariigi suur riigivapp mille kohal on sõnad "EESTI VABARIIK" ning mille all on vermimise aasta "1934".
Revers
Mündi tagaküljel on viikingilaeva kujutis ja selle all nimiväärtus "1 kroon".
Võltsingud
Samasuguse kujundusega münte on vermitud ka 1990. aastal, kuid need ei ole seaduslikud maksevahendid, vaid eraettevõtja(te) poolt valmistatud suveniirid.
Üks versioon on originaalmündist väiksem, vaid 16 mm läbimõõduga ning selle esiküljel on legendi "EESTI VABARIIK" asemel ainult sõna "EESTI". Selliseid münte valmistati nii kuldkollasest kui ka hõbedasest metallist.
Teine versioon on ligikaudu originaalmündi suurune, kuid selle detailide kvaliteet on tunduvalt kehvem – näiteks vapikilbi jooned ei ole sujuvad.
Väljavõte Riigi Teatajast
RTL 1934, 56.
Rahaseaduse muutmise seaduse (RT 30 - 1933) §§ 4 ja 5 põhjal Majanduseministeeriumi rahanduseosakond laseb käibele, alates 1. augustist 1934, Eesti Vabariigi 1-kroonise metallvahetusraha, mille väliskuju, mõõdud, raskus ja sulatise koostis on Rahaseaduse ülaltähendatud muutmise seaduses ette nähtud korras kinnitatud Vabariigi Valitsuse poolt.
Vahetusraha tagaküljel on reljeefis: ülaäärel - kaarekujuliselt tekst "Eesti Vabariik", keskel - suure riigivapi kujutis ja alläärel - vahetusraha väljaande aastaarvu number "1934".
Vahetusraha läbimõõt on 25,25 mm ja normaalkaal - 6 grammi, milles kõrvalekaldumise tolerantsiks on lubatud: läbimõõdus kuni 0,5% pluss või miinus ja kaalus kuni 1% pluss või miinus.
26. juulil 1934. Nr. 123/L.
Majanduseministeeriumi rahanduseosakonna direktor A. Keller.
Laenude büroo juhataja Fr. Hübner.
Merab Mamardašvili
Merab Mamardašvili (gruusia მერაბ მამარდაშვილი; vene Мераб Константинович Мамардашвили; 15. september 1930 Gori – 25. november 1990 Moskva, Vnukovo lennujaam) oli gruusia filosoof.
Elulugu
Mamardašvili sündis Goris sõjaväelase perekonnas.
Aastal 1952 asutas ta koos Boriss Grušini, Aleksandr Zinovjevi ja Georgi Štšedrovitskiga Moskva loogikaringi (hilisem Moskva metodoloogiaring või Moskva metodoloogiakoolkond).
Mamardašvili filosofeerimist on nimetatud sokraatiliseks, sest ta kirjutas väga vähe, kuid luges väga palju loenguid, sealhulgas Descartesist, Kantist, Marcel Proustist ja teadvusest, sealhulgas Moskvas, Doni-äärses Rostovis, Thbilisis, Riias, Vilniuses, Prantsusmaal, Saksamaal ja USA-s. Tema hilisperioodi tööd jäid ideoloogilistel põhjustel avaldamata (ja suurelt jaolt ka kirjutamata). Pärast tema surma on avaldatud hulk tema loengute üleskirjutusi.
Lapsepõlv ja noorpõlv
Merab Mamardašvili sündis 15. septembril 1930 Gruusias Gori linnas. Aastal 1934 asus perekond elama Venemaale, sest isa Konstantin Nikolajevitš saadeti õppima Leningradi sõjaväe poliitilisse akadeemiasse. Ta lõpetas selle 1938. Perekond asus elama Kiievisse ning seejärel Vinnõtsjasse, kus Merab läks esimesse klassi.
Aastal 1941 läks isa rindele ning Merab koos ema Ksenija Platonovna Garsevanišviliga läks elama Thbilisisse. Ta õppis Thbilisi 14. keskkoolis ning lõpetas selle 1949 kuldmedaliga.
Ta asus õppima Moskva Riikliku Ülikooli filosoofiateaduskonda. Ta sai sõbraks Ernst Neizvestnõiga. Neljandal kursusel kukkus ta läbi sotsialismi poliitilise ökonoomia eksamil. Ajalehes Moskovski Universitet 6. jaanuari 1953. aasta numbris kirjutatakse: "Viiemees Mamardašvili ei suutnud õigesti orienteeruda talumajapidamise kahese loomuse küsimuses." Juba ülikoolis õppimise ajal huvitas teda inimteadvus.
Septembris 1953 kaitses Evald Iljenkov väitekirja "Abstraktse ja konkreetse dialektika K. Marxi "Kapitalis"". Mais 1954 toimus Iljenkovi ja Korovikovi "Gnoseoloogiliste teeside arutelu", millega seoses kujunes lõplikult välja Moskva loogiline ring ("dialektiliste stankovistide" ring), kuhu kuulusid Aleksandr Zinovjev, Boriss Grušin, Georgi Štšedrovitski ja Merab Mamardašvili.
Mälestuse jäädvustamine
2001. aastal avati Thbilisis tema mälestussammas. Selle sündmusega kaasnesid tänavakokkupõrked.
In This Moment
In This Moment on Ameerika metal-ansambel.
Merab Mamardašvili
Filosoofia definitsioon
Mamardašvili rõhutas, et on "reaalne filosoofia" ja on filosoofilised süsteemid. Reaalne filosoofia on need allpool toodud definitsioonides loetletud probleemid, millega filosoofia tegeleb.
Filosoofia on:
In This Moment
Bändi asutasid laulja Maria Brink ja kitarrist Chris Howorth 2005. aastal Los Angeleses. Nad leidsid trummar Jeff Fabbi ning alustasid nime Dying Star all. Rahulolematuna oma muusikalise suunaga, muutsid nad oma nime In This Momentiks ning said 2 uut liiget, kitarrist Blake Bunzeli ja bassist Josh Newelli.
2005. aasta hilisemal poolel bassist Newell lahkus ning ta asendati Pascual Romeroga, kes omakorda kiiresti asendati Jesse Landryga. Landry asendati Kyle Konkieliga. 2009. aastal ning Konkiel asendati Travis Johnsoniga aastal 2010. Jeff Fabb ja Blake Bunzel lahkusid bändist 2011. aastal ja nemad asendati Tom Hane'i ja Randy Weitzeliga. Märtsis 2016 teatas trummar Tom Hane oma bändist lahkumisest ja tema asendati Kent Diimmeliga – algse 3 By Design liikmega.
Nende debüütalbum, "Beautiful Tragedy" anti välja 2007. aastal. Teine album "The Dream" ilmus järgmisel aastal saades 73. kohale Billboard 200 edetabelis. Bändi kolmas stuudioalbum "A Star-Crossed Wasteland" tuli välja 2010 ning neljas album "Blood" 2012 augustis, mis jõudis kohale 15. Nende viies stuudioalbum "Black Widow" anti välja novembris 2014, mis jõudis 8. kohale, nende kõrgeim kohti edetabelites kuni praeguseni. Kuues stuudioalbum "Ritual" anti välja 2017. aasta juulis, see jõudis Billboard 200 edetabelis 23. kohale. Seitsmes stuudioalbum "Mother" ilmus 27. märtsil 2020.
Nad on käinud paljudel kuulsatel festivalidel ja turneedel, sealhulgas: Ozzfest (2007/2008), Warped Tour (2009), Download Festival (2009/2013/2018), Mayhem Festival (2010), Music as a Weapon (2011), Uproar Festival (2012), Rock on the Range (2012/2013/2015), Carnival of Madness (2013), Knotfest (2014), Rockfest (2015), Rocklahoma (2015), Louder Than Life (2017/2019), Aftershock (2014/2017) ja Welcome to Rockville (2013/2015/2017/2019).
"Blood" (2011–2014) ja "Black Widow" (2014–2016)
pisi|In This Moment esinemas [[2016. aastal]] Mais 2011 postitas In This Moment Facebooki teate, et nad töötavad uue albumi materjali kallal ning loodavad selle avaldada 2012. aastal. See album salvestati ilma Jeff Fabbi ja Blake Bunzelita, kuigi nad mõlemad töötasid James Durbiniga kuni 2011. aasta septembrini. Novembris 2011 võtsid nad osa laeval toimunud kontserdist "ShipRocked" koos Candleboxi, Hinderi, Filteri, Sevendusti, Buckcherry ja paljude teistega. "Blood" oli esimene album, kus nad ei teinud koostööd oma kauaaegse mänedžeri Blaskoga. 6. aprillil 2012 avaldati, et "Blood" saab albumi pealkirjaks. 14. mail 2012 teatati, et albumi täpseks ilmumiskuupäevaks saab 14. august 2012. Laul "Blood" ilmus albumi esimese singlina 12. juunil 2012 ning juba 18. juunil tehti avalikuks ka kaanepilt ja laulude nimekiri. Mõlemad, nii singel kui ka album sertifitseeriti kullaks Recording Industry Association of America poolt kevadel 2017 müüginumbriga 500 000 eksemplari. Albumi promomiseks esitasid nad mõningaid laule ja laulu juppe oma kontsertidel enne albumi väljatulekut. 2012. aasta lõpupoolel esinesid nad avaaktina Shinedowni ja Papa Roachi USA suveturneel. Veel esinesid nad 2012 Uproar Festivalil ja 2013 Carnival of Madnessi turneel. 16. aprill 2013 kuulutas In This Moment Facebooki vahendusel, et hakkavad filmima oma esimest kontserdi DVD-d Wisconsini osariigi Madisonis Orpheumi teatris. Kontsert filmiti 21. mail ning selleks tehti eriline lavakujundus, kostüümivahetused, rekvisiidid ja olid ka tantsijad. See kontsert oli esimene, kus bänd esines oma tantsijatega (nimega Blood Girls). Laulude nimekiri koosnes enamasti albumi "Blood" lugudest. "Blood at the Orpheum" avaldati 21. jaanuaril 2014. Albumil leidub intervjuusid Mariaga ja stseene lavatagusest elust. Filmi režissöör oli Brad Golowin ning kontsertheli miksis ja parandas produtsent Kevin Churko. Sügisel 2013 said nad turnee "The Hellpop" peaesinejaks koos bändide Motionless In White, West Hollywood, Kyng ja All Hail the Yetiga. Kontserdi teises pooles aastal 2014 esinesid nad koos bändidega Butcher Babies, Devour the Day, All Hail the Yeti ja Before the Mourning.
Rohusi saar
pisi|Rohusi saar Maa-ameti kaldaerofotol Rohusi (ka Rohusaar, Rousi) on 10,29 hektari suurune saar Kolga lahes, halduslikult Harju maakonnas Jõelähtme vallas. Saare rannajoone pikkus on 1,75 kilomeetrit.
In This Moment
"Blood" (2011–2014) ja "Black Widow" (2014–2016)
Bänd tegi oma teledebüüdi TNT sarjas "Murder in the First" teise hooaja osas, mis ilmus 8. juunil 2015. Osa süžee sisaldas koolibussi tulistamist koos bändiga, keda sai näha keldrilaos esitamas laulu "Sick Like Me".
Bändi kümnenda aastapäeva tähistamiseks andis Century Media 4. mail 2015 välja kogumikalbumi "Rise of the Blood Legion: Greatest Hits (Chapter 1)". Sellele kogumikule on nopitud laule neljalt esimeselt albumilt, mis nad tegid koostöös Century Media plaadifirmaga, seetõttu "Black Widow" materjali seal ei esine.
Ritual (2017–2018) ja Mother (2018–praeguseni)
pisi|In This Moment esinemas [[With Full Force festivalil 2018. aastal]] pisi|[[With Full Force festival (lavavaade)]] 6. veebruaril 2017 kuulutas bänd välja oma Põhja-Ameerika kontserttuuri pealkirjaga Half God, Half Devil. Tuur sai alguse 7. aprillil koos soojendusartistidega Gemini Syndrome, Avatar ja Motionless in White. Tuur jätkus 19. juunil, suvel olid soojendusartistideks Motionless in White, Vimic, Starset ja Little Miss Nasty. Sügisene tuuri osa algas 22. septembril koos Of Mice & Meni ja Avatariga. Tuuril esitatavate laulude nimekiri oli koostatud "Bloodi" ja "Black Widow" lauludest debüteerides samal ajal ka kolme laulu ansambli kuuendalt albumilt "Ritual", sealhulgas esimest singlit "Oh Lord" ja Phil Collinsi kaverit "In the Air Tonight". "Ritual" ilmus 21. juulil 2017 ja sellel albumil on tõsisem toon. Kitarrist Chris Howorth on albumi kõla kirjeldanud kui "minimalistlikku" ja "toorest". Vokalist Maria Brink ütles, et plaat on vähem seksualiseeritud kui eelmised jõupingutused: „Ma tahtsin inimestele ja kindlasti naistele näidata oma tugevuse teist külge, mis oli minus tõeliselt võimas jõud, mis ei vajanud seksuaalset osa, nii et sellel albumil on kindlasti tõsisem õhkkond... tõsisem sügavam külg meist“. Album jõudis Billboard 200 edetabelis 23. kohale, müües hinnanguliselt 22 000 eksemplari. 14. oktoobril 2018 postitas Chris Howorth oma Instagrami lehele foto, kus ütles, et bändi seitsmes album on juba salvestamisel.
12. novembril 2018 postitas bänd oma ametlikule Instagrami lehele lühivideo virvendava ja pöörleva sõnaga "Mother". Samasugune liikuv tekst oli mitmeid kuid ka bändi ametlikul kodulehel koos alamärkusega Summer 2019. Hiljem, 17. veebruaril 2019, postitas Maria Brink lühikese video enda suundumisest The Hideouti salvestusstuudiosse Las Vegases. Loudwire'is ilmunud artiklis öeldi, et suure tõenäosusega teeb bänd järjekordselt koostööd produtsendi Kevin Churkoga, kes on produtseerinud bändi viis viimast albumit, sealhulgas "Rituali". Mõni päev hiljem (24. veebruar) postitas Brink veel ühe video stuudios töötavast bändist, mille pealkirjaks oli "Stuudio ööd" ja hashtagi (teemaviite) "Mother".
15. septembril teatas bänd Twitteris, et nende uus singel "In-Between" ilmub 31. oktoobril. Kuid 1. novembril ütlesid nad oma Instagrami fännidele, et laulu avaldamist lükatakse 2020. aasta algusesse. 12. novembril teatas järjekordne postitus Instagramis, et 2020. aasta märtsis algab uus kontserttuur koos erinevate bändidega, sealhulgas Black Veil Bridesiga. Tuur toimub albumi "Mother" promomiseks.
2020. aasta jaanuari alguses postitas In This Moment oma ametlikule Instagrami lehele veel ilmumata albumi "Mother" kohta mitmeid reklaame, pilte ja videoklippe. Enamus kandsid sarnaseid pealkirju, näiteks "varsti tulemas" ja "on peaaegu aeg". "20. jaanuar"il postitas In This Moment videoklipi "The In-Between" pealkirjaga "Kolmapäev, mil avalikustamine on meie kohal", millele järgneb kuu emotikon. 21. jaanuaril kinnitas bänd oma ametlikule Facebooki lehele taimeri, mis luges aega YouTube'is ilmuva muusikavideo "The In-Betweeni" ilmumiseni 22. jaanuaril. 22. jaanuaril teatas bänd ametlikult, et nende tulevane seitsmes stuudioalbum pealkirjaga "Mother" on plaanis välja anda 27. märtsil 2020. Albumi kaanekujundus ja laulude nimekiri avaldati teatega samal päeval. 21. veebruaril andis bänd välja albumi teise singli pealkirjaga "Hunting Grounds", mille külalislauljaks oli Joe Cotela ansamblist Ded. 19. märtsil, nädal enne albumi ilmumist, andis bänd välja oma kolmanda singli "As Above, So Below".
Muusikaline stiil ja inspiratsioon
In This Momentit on kirjeldatud kui gothic rock 'i ansamblit metalcore-stiili juurtega AllMusicu poolt. Bändi debüütalbum "Beautiful Tragedy" ja kolmas album "A Star-Crossed Wasteland" on metalcore. Bändi teine album "The Dream" näitab neid vähem intensiivsena ning liikumas rohkem alternative metal 'i ja alternatiivroki suunas. In This Moment hakkas kasutama elemente stiilidest nagu industrial ja elektrooniline muusika oma hilisematel albumitel nagu "Blood" ja "Black Widow". Bändi albumi "Black Widow" stiilina on nimetatud ka gothic metal 'it. In this Momentit on kirjeldatud kui alternative metal 'it. In This Moment on nimetanud oma inspireerivate lemmikbändidena: Pantera, Whitesnake, Ratt, Mötley Crüe, Deftones, Dead Can Dance ja M83.
Rohusi saar
Rohusi saar on eraomandis 1998. aastast, mil selle ostis Tiit Vähi firma OÜ Merilaine.
Saarel asub elaniketa Rohusi küla.
Saar on Y-kujuline ja 3,7 meetrit kõrge. Saarel kasvab rohttaimestikku, võsa ja veidi metsa. Saarel on kirjeldatud 173 liiki soontaimi. Saarel tuvastati Eesti esimene meri-lõhistanuka kasvukoht.
Saarel on tuvastatud 18 liiki haudelinde.
Saar kuulub Kolga lahe maastikukaitseala koosseisu ja on looduskaitse all.
19. sajandil asusid Rohusile elanikud Rammu saarelt. Rohusil elas kaks peret.
Saarest ligi 600 meetrit lõunasse jääb Umblu saar.
Nutikodu
pisi|Seadmed, mida on võimalik ühendada nutikodu süsteemi Nutikodu ehk tark kodu (inglise keeles smart home) on koduseadmete kasutamise ja nende tarbimise kontrollimine kas käsitsi või automaatselt.
Alguse sai kodu targemaks ja oma töö tegemise lihtsamaks muutumine sellega, kui hakati tootma pesumasinaid ja muid tänapäeval juba väga tavalisi seadmeid. On ka seadmeid, mis sellesse süsteemi ei kuulu, samuti ei saa interneti kaudu ühendust kõigi valgustilülititega. Kodused seadmed ja kontrollpult suhtlevad nutistu (ehk asjade Interneti) kaudu. Riistvara võib ka sisaldada sensoreid (näiteks kaamerate ja termomeetrite omi), regulaatoreid ja suhtlemiseks vajalikke süsteeme. Juhtpult võib olla nii ühe asja juhtimiseks näiteks oma nutitelefoniga Bluetoothi kaudu või sülearvutiga läbi interneti teisest maailma otsast. Nutikodu süsteemid on loodud koos töötama, kuigi koosnevad mitmest eri otstarbeks mõeldud seadmest. Tavaliselt on seadmed ühendatud kahte moodi: kas Wi-Fi kaudu või voolujuhtme kaudu. Need on omakorda ühendatud tarkvarasüsteemiga, kuhu on võimalik kliendil oma valitud seadmega ligi pääseda ja vajadusel midagi muuta või lihtsalt kontrollida, kas kõik vastab tema soovidele. Populaarseimad rakendused sisaldavad termostaate, turvasüsteeme, valgustust, ukselukke, suitsuandureid, külmikuid, pesumasinaid ja palju muid seadmeid.
Koduautomaatikas kasutatav kontroller kasutab seadmetega suhtlemisel madala võimsusega raadiolaineid (Z-wave ja Zigbee), mis levivad kergelt läbi seinte, põrandate ja tubade. Funktsionaalsuse laiendamine lisamoodulite, turva, zigbee, energia, P1, KNX jpt, abil annab kontrollerile lõputud uuendusvõimalused. Lisaks sellele, on võimalik juhtmevaba lahendust lihtsasti võimalik ühendada ka läbi olemasolevate elektriliinide või andmesidejuhtmete. Samuti on süsteemi võimalik integreerida sadade turul olevate automatiseerimisseadmetega.
Ajalugu
pisi|Honeywell termostaat, mille ehitas valmis Albert Butz Esimese automatiseeritud seadme lõi Albert Butz 1885. aastal. Seadme nimetus võiks eesti keeles kõlada termostaadina (inglise damper flapper). Seade pidi temperatuuri põhjal suutma ahjus tulekollet reguleerida. Siit sai alguse automatiseeritud koduseadmete trend. Aasta hiljem rajas sama mees juba oma firma, mille nimeks sai Butz Thermo-Electric Regulator Company. Termostaadi tegi Albert valmis 1885 ning 1886 müüs patendi edasi firmale Honeywell. Firma tegeleb termostaatidega ja muude seadmetega tänapäevani.
1898. aastal patenteeris Nikola Tesla kaugjuhtimise (inglise remote control) alustele ja sõidukitele. Kui paljud kodused seadmed on eksisteerinud juba sajandeid, siis iseseisvad elektrilised või bensiiniga töötavad seadmed said tuntumaks 20. sajandi alguses, kui tutvustati elektrijaotussüsteemi (inglise electric power distribution). 20. sajandi algusaastatel elektri- ja bensiiniseadmed nagu näiteks pesumasinad, veekeedukannud, külmkapid ja õmblusmasinad. Teise maailmasõja eelsel majanduse hiilgeajal kasvas Ameerikas nõudepesumasinate ja pesukuivatite arv tänu oma mugavusele ja üldisele majanduskasvule.
Esimene mikroprotsessor saabus turule 1970. aastatel ja oli kasutusel mitmesugustes väikeseadmetes, nagu kalkulaatorid ja väikearvutites (inglise microcomputers). The Honeywell 316 Kitchen Computer oli üks seadmetest, mis tuli müüki 1969. aastal. Neiman Marcus, kes neid müüs, pani hinnaks 10 000 USA dollarit (2013. aasta seisuga oleks hind 63 730 dollarit). Seadme kogukaal oli ligikaudu 45 kg. Seadmesse olid salvestatud mõned retseptid, mis aga seadme keerulisuse tõttu olid raskesti kättesaadavad. Kasutaja pidi enne läbima kahenädalase programmi, et õppida, kuidas seadmega ümber käia. Hinna ja keerukuse tõttu pole neid seadmeid teadaolevalt mitte ühtegi müüdud.